Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 231/14/6606	Lučenec, 20.6.2014
EEČ : 2-47-74-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX XXXXX
Ako otec syna XXXXX, nar. XXXXX hoci bol podľa právoplatného rozsudku Okresného súdu v XXXXX XXXXX z 29.12.2006 počnúc dňom 01.02.2007 povinný platiť výživné na syna mesačne v sume 1.000,- Sk, t.j. 33,19 €, vždy mesačne predom do 15-teho dňa toho ktorého mesiaca k rukám matky dieťaťa XXXXX, nar. XXXXX z XXXXX, takto uloženú povinnosť v XXXXX a inde riadne neplnil a za obdobie od 15.06.2013 do 15.04.2014 dlhoval na výživnom celkom 159,94 €,

lebo zanikla trestnosť činu

Odôvodnenie:
	Uznesením povereného príslušníka OO PZ v XXXXX bolo dňa 24.04.2014  pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbania povinnej výživy podľa  207 odsek 1 Trestného zákona, ktorý mal spáchať spôsobom a v rozsahu uvedenom v skutkovej  vete vo  výrokovej časti tohto uznesenia. 

Poverený príslušník OO PZ po ukončení skráteného vyšetrovania predložil dňa 18.06.2014 na okresnú prokuratúru návrh na zastavenie trestného stíhania z 09.06.2014, ktorý odôvodnil splnením podmienok ustanovenia § 86 písmeno a) Trestného zákona obvineným. 

Po preskúmaní návrhu a obsahu vyšetrovacieho spisu vzťahujúceho sa na predmetnú trestnú vec som z výpovede obvineného XXXXX z 30.05.2014 zistil, že tento poštovými poukazmi dňa 23.04.2014, 02.05.2014 a 14.05.2014 postupne vyplatil celú dlžnú sumu výživného a to vo výške 192,94 €, čím vyplatil výživné až do konca mesiaca máj 2014.

Svedkyňa XXXXX vo svojej výpovedi dňa 04.06.2014 potvrdila, že povinný XXXXX jej postupne od dňa 23.04.2014 do dňa 14.05.2014 vyplatil celú dlžnú sumu výživného v celkovej sume 192,94 €, čím vyplatil výživné na syna až do konca mesiaca máj 2014. 

Zaplatenie dlžnej sumy výživného vyplýva aj z pripojených peňažných poukazov. 

Podľa § 86 písmeno a)  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor